Diari Oficial de la Generalitat Valenciana


Sumari del DOGV 6389, del 03-11-2010 (2010/11334)

Notificació de la sentència dictada en el judici ordinari número 1598/2009.
---------------------------------------------------------------------------

### Dades del document

Número de DOGV
:   6389

Data del DOGV
:   03-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11553


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el judici ordinari número 1598/2009. [2010/11145]  
Procediment ordinari 001598/2009  
Demandant: Caixa d'Estalvis de València, Castelló i Alacant.  
Procurador: Emigdio Tormo Ródenas.  
Demandat: Ubicca Motor, S L.   
Procurador: -   
Francisco Javier García Navarro, secretari judicial del Jutjat de Primera Instància número 5 d'Elx i partit, faig constar que: En virtut del que s'ha disposat mitjançant la resolució del dia de hui dictada en el procediment a què es fa referència, i atés que s'ignora el domicili o parador de la mercantil demandada Ubicca Motor, SL, de conformitat amb el que estableixen a aquest efecte els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat, a fi de portar a terme la diligència de notificació de sentència, i es dóna testimoni de la resolució objecte de notificació tot seguit:  
«Sentència  
Elx, 21 de desembre de 2009  
Encarnación Aganzo Ramón, magistrada jutgessa del Jutjat de Primera Instància número 5 d'Elx, he vist i oït aquestes actuacions de judici ordinari, seguides davant d'aquest Jutjat amb el número 1598/09, promogudes a instàncies de la mercantil Caixa d'Estalvis de València, Castelló i Alacant (Bancaixa), i en representació seua pel procurador dels tribunals Emigdio Tormo Ródenas, assistida pel lletrat Pedro Beltrán Gámir, contra la mercantil Ubicca Motor, SL, declarada en rebel·lia.   
Dispositiva  
Estime la demanda interposada per la mercantil Caixa d'Estalvis de València, Castelló i Alacant (Bancaixa) i en representació seua pel procurador dels tribunals Emigdio Tormo Ródenas, contra la mercantil Ubicca Motor, SL, declarada en rebel·lia, i declare resolt el contracte d'arrendament financer de data 5 de febrer de 2007; declare la propietat de Bancaixa sobre el vehicle objecte del contracte; així com l'adjudicació definitiva a Bancaixa de les rendes percebudes per raó de les quotes produïdes dels arrendaments financers com a contraprestació per la utilització que la demandada ha realitzat respecte del bé esmentat. I condemne la mercantil Ubicca Motor, SL, a restituir de forma immediata la possessió del vehicle esmentat al seu propietari legítim Bancaixa; així com a pagar la quantitat de 35.568,87 euros, de la qual correspon la suma de 20.998,45 euros als efectes vençuts i que no s'han pagat amb els seus interessos de demora, i la quantitat de 14.570,42 euros, a la penalització de 20 por 100 de las quantitats pendents de véncer; a més, caldrà incrementar el deute amb els interessos de mora processal que es produïsquen durant el període que transcórrega en pagar la quantitat deguda, des d'ara i fins a fer-ne el pagament efectiu; i a pagar les costes d'aquest procediment.  
Contra aquesta sentència pot interposar-se davant d'aquest Jutjat un recurs d'apel·lació per a l'Audiència Provincial d'Alacant (Secció Setena) dins del termini de cinc dies, comptador des que es notifique, amb la consignació prèvia del dipòsit que estableix la Llei Orgànica 1/2009, de 3 de novembre.  
Aquesta és la meua sentència, de què cal expedir una testimoniança perquè s'unisca a les actuacions, que pronuncie, mane i firme».  
I perquè valga de notificació de sentència de forma deguda a la mercantil demandada Ubicca Motor, SL, expedisc aquest edicte.  
Elx, 5 d'octubre de 2010.- El secretari judicial: Francisco Javier García Navarro.